Билдәле бер хакимлыҡҡа эйә булған мәсихселәр, мәҫәлән, атайҙар, башҡалар өсөн яуаплы. Йәһүә атайҙарҙы ғаилә башлыҡтары итеп ҡуйған, һәм ул атайҙарҙан үҙ балаларын өйрәтерҙәр һәм төҙәтерҙәр тип көтә (1 Кор. 11:3). Әммә атай кешенең хакимлығы сикләнгән — ул һәр ғаиләгә «исем» биреүсе Йәһүә алдында яуаплы (Ефес. 3:14, 15). Атай кешеләр, үҙ хакимлығын Йәһүәне ҡыуандырырлыҡ итеп ҡулланып, уға буйһоноуҙарын күрһәтә. Йәһүәнән бирелгән хакимлыҡтан артыҡ файҙаланмағыҙ, хаталарығыҙҙы танығыҙ һәм башҡаларҙан Изге Яҙмаға нигеҙләнгән кәңәштәрҙе ҡабул итегеҙ. Шулай эшләһәгеҙ, ғаиләгеҙ һеҙҙе баҫалҡы булғанығыҙ өсөн хөрмәт итер. Ғаиләгеҙ менән бергә доға ҡылғанда, доғала хистәрегеҙ тураһында әйтегеҙ, яҡындарығыҙ һеҙҙең ни тиклем Йәһүәнең ярҙамына мохтаж булыуығыҙҙы ишетһен. Ә иң мөһиме, Йәһүәгә хеҙмәт итеү тормошоғоҙҙа иң мөһим урын биләһен (Ҡан. 6:6—9). Яҡшы үрнәгегеҙ — һеҙ ғаиләгеҙгә бүләк итә алған иң ҡиммәтле бүләктәрҙең береһе. w19.09 15 б., 8 абз.; 17 б., 14 абз.; 18 б., 16 абз.